Document ID: 31986R2029

Komisijas Regula (EEK) Nr. 2029/86
(1986. gada 30. jūnijs),
ar kuru groza Regulu (EEK) Nr. 1680/78 par eksporta kompensāciju pielāgošanu par iesalu, kas paredzētas atbilstīgi Regulas (EEK) Nr. 2727/75 16. panta 4. punktam
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2727/75 par labības tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1579/86 [2], un jo īpaši tās 16. panta 6. punktu,
tā kā Regulā (EEK) Nr. 2727/75 ir paredzēts, ka labības tirdzniecības gads turpmāk sākas 1. jūlijā un, ja nepastāv pārejošo uzkrājumu maksājums, iepriekš noteiktās eksporta kompensācijas pielāgošanu par tirdzniecības gada beigās krājumā esoša iesala vai tāda iesala, kas ražots no minētajā datumā krājumā esošiem miežiem, eksportu pirmajos trijos tirdzniecības gada mēnešos veic, pamatojoties uz sliekšņa cenu, kas ir piemērojama minētā pēdējā tirdzniecības gada pēdējā mēnesī; tā kā atbilstīgi būtu jāgroza Komisijas Regula (EEK) Nr. 1680/78 [3];
tā kā šajā regulā paredzētie pasākumi saskan ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EEK) Nr. 1680/78 groza šādi:
1. Regulas 1. pantu aizstāj ar šādu pantu:
"1. pants
1. Šīs regulas noteikumus piemēro iesalam un miežiem, kas ir krājumā tā tirdzniecības gada beigās, attiecībā uz kuru par šiem produktiem nav noteikts nekāds pārejošo uzkrājumu maksājums atbilstīgi Regulas (EEK) Nr. 2727/75 9. pantam, un ko eksportē kā iesalu nākamā tirdzniecības gada pirmajos trijos mēnešos ar licenci, attiecībā uz kuru kompensācija ir noteikta iepriekš līdz 1. jūlijam.
2. Eksporta datuma noteikšanas nolūkos, attiecīgais datums ir tas datums, kurā ir pabeigtas muitas formalitātes, kas minētas 22. panta 1. punktā Komisijas Regulā (EEK) Nr. 3183/80 [1] OV L 338, 13.12.1980., 1. lpp.."
2. Regulas 2. pantā vārdus "31. jūlijs" aizstāj ar vārdiem "30. jūnijs"
3. Regulas 3. panta 1. punktā vārdu "augusts" aizstāj ar vārdu "jūlijs" un vārdus "31. jūlijs" aizstāj ar vārdiem "30. jūnijs".
4. Pielikuma nosaukumu aizstāj ar šādu nosaukumu:
"Pamatinformācija, kas sniedzama deklarācijā par iesala vai miežu krājumiem 30. jūnijā"
.
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Regula uzliek saistības kopumā un ir tieši piemērojama visās dalībvalstīs.
Briselē, 1986. gada 30. jūnijā

Labels: 3
2
17